**Projektas**

**LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL LIETUVOS RESPUBLIKOS APLINKOS MINISTRO 2017 M. LIEPOS 24 D. ĮSAKYMO NR. D1-619 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „VANDENS TELKINIŲ BŪKLĖS GERINIMAS“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

2020 m. balandžio d. Nr. D1-

Vilnius

P a k e i č i u 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ projektų finansavimo sąlygų aprašą, patvirtintą Lietuvos Respublikos aplinkos ministro 2017 m. liepos 24 d. įsakymu Nr. D1-619 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ projektų finansavimo sąlygų aprašo patvirtinimo“:

1. Pakeičiu 7 punktą ir jį išdėstau taip:

„7. Pagal Aprašą projektams įgyvendinti numatoma skirti iki 11 711 121 eurų (vienuolikos milijonų septynių šimtų vienuolikos tūkstančių vieno šimto dvidešimt vieno euro)Europos Sąjungos Sanglaudos fondo lėšų.“

1. Pakeičiu 11 punktą ir jį išdėstau taip:

„11. Pagal Aprašą galimi pareiškėjai yra savivaldybių administracijos, Žuvininkystės tarnyba prie Lietuvos Respublikos žemės ūkio ministerijos, Aplinkos apsaugos agentūra, regioninių parkų direkcijos, galimi partneriai yra Aplinkos apsaugos agentūra, Žuvininkystės tarnyba prie Lietuvos Respublikos žemės ūkio ministerijos ir savivaldybių administracijos.

1. Pakeičiu 17 punktą ir jį išdėstau taip:

„17. Projektas turi atitikti specialųjį projektų atrankos kriterijų, patvirtintą Veiksmų programos stebėsenos komiteto 2017 m. birželio 15 d. posėdžio nutarimu Nr. 44P-3.1(25) (2020 m. vasario 19 d. pakeitimas, patvirtintas 2020 m. vasario 19 d. protokoliniu sprendimu Nr. 44P-2(50)), t. y. projekto veiklos ir projekto vykdytojas turi atitikti bent vieną Vandenų srities plėtros 2017–2023 metų programos įgyvendinimo veiksmų plano 2.2.3, 2.3.3, 2.3.4, 2.3.5, 2.3.7, 2.3.8,3.1, 3.2, 3.4, 3.6, 3.7, 3.8.2, 3.9, 5.1, 18.15 (taikomas tik Žuvininkystės tarnybos prie Žemės ūkio ministerijos įrengtų žuvų pralaidų, finansuotų pagal šį Aprašą, stebėsenos veikloms) papunkčiuose išdėstytą priemonę ir atsakingą vykdytoją.

1. Pakeičiu 29 punktą ir jį išdėstau taip:

„29. Didžiausia galima projekto finansuojamoji dalis sudaro:

29.1. 100 proc. visų tinkamų finansuoti projekto išlaidų, jei Pareiškėjas yra Aplinkos apsaugos agentūra**,** Žuvininkystės tarnyba prie Lietuvos Respublikos žemės ūkio ministerijos ar regioninių parkų direkcijos ir jei įgyvendinamos 9.1, 9.2, 9.3, 9.7, 9.9, 9.10 papunkčiuose numatytos veiklos;

29.2. 92,5 proc. visų tinkamų finansuoti projekto išlaidų, jei Pareiškėjas yra savivaldybės administracija ir jei įgyvendinamos 9.2, 9.4, 9.5, 9.6, 9.8 papunkčiuose numatytos veiklos. Pareiškėjas ir (arba) partneris privalo prisidėti prie projekto finansavimo ne mažiau nei 7,5 proc. visų tinkamų finansuoti projekto išlaidų.“

1. Pakeičiu 32 punkto lentelės 3.2 papunktį ir jį išdėstau taip:

|  |  |  |
| --- | --- | --- |
| „3. | Statyba, rekonstravimas, remontas ir kiti darbai | Tinkama finansuoti:3.2. išlaidos, būtinos Aprašo 9.2. papunktyje nurodytai veiklai vykdyti: migracijos kliūčių inžineriniai tyrimai, projektavimo paslaugos ir projekto ekspertizė (ypatingiems statiniams), užtvankų slenksčių, trukdančių žuvų migracijai, pertvarkymo/išardymo/griovimoir vagos ir tvenkinio sutvarkymo darbų aprašų parengimas ir darbai, statybinio laužo, atliekų pašalinimas, sutvarkymas ir pridavimas, nešmenų pašalinimo darbai, krantosaugos darbai, statybos darbų techninė priežiūra ir projekto vykdymo priežiūra, pertvarkyto statinio išpildomosios nuotraukos (kontrolinės, geodezinės nuotraukos), pertvarkyto statinio kadastrinių matavimų, kadastrinių matavimų bylos parengimo ir kadastrinių matavimų įteisinimas Nekilnojamojo turto registre;“  |

Aplinkos ministras

Parengė

Daiva Astasevičiūtė